USKRSNE RADIONICE

U Dječjem vrtiću Žirek već se dugi niz godina održavaju tematske radionice s roditeljima. Povodom Uskrsa, u pojedinim odgojnim skupinama su se održale prigodne aktivnosti i druženja. Na svim radionicama okupio se veliki broj roditelja, izrađivali su se ukrasi vezani uz Uskrs. Cilj ovakvih radionica je potaknuti suradnju roditelja i odgojitelja te uključiti roditelje u odgojno – obrazovni rad njihove skupine. Istaknut ćemo samo dvije radionice.

Prva je održana u starijoj jasličkoj skupini (odgojiteljice Ž. Barać, Đ. Poljak, med.sestra S. Huskanović). Radionica je održana u dva termina, tako su roditelji mogli birati željeni termin. Izrađivali su se zečići, pilići, koke… Na svoje uratke ponosni su bili i roditelji i djeca, a njihovo zadovoljstvo vidljivo je na priloženim fotografijama.

Druga radionica održana je u predškolskoj skupini (odgojiteljice N. Šimić, B. Srbić, E. Babić). U suradnji s roditeljima prikupljeno je mnoštvo materijala za izradu i ukrašavanje uskrsnih pisanica te zečića. Djeca i roditelji su mogli birati između raznih tehnika ukrašavanja – oslikavanje temperama, decoupage - salvetna tehnika, šivanje… Na kraju radionice održano je prigodno druženje djece, roditelja i odgojiteljica na terasi dječjeg vrtića.

Zahvaljujemo se svim roditeljima na velikom odazivu te na prikupljanju materijala potrebnih za rad. Veselimo se svakom budućem druženju!

Tekst pripremila: Ljubica Opetuk, odgojiteljica